कलेक्ट्रेट में घुसने के लिए पुलिस से उलझे कार्यकर्ता
दौसा. गेटपर चढ़कर कलेक्ट्रेट में घुसने का प्रयास करते युकां कार्यकर्ता।
कार्यालय संवाददाता | दौसा
किसानोंको ओलावृष्टि से नुकसान का मुआवजा एवं कर्जमाफी की मांग को लेकर युवक कांग्रेस कार्यकर्ताओं ने लोकसभा क्षेत्र अध्यक्ष सुरेंद्र सिंह गुर्जर के नेतृत्व में शुक्रवार को कलेक्ट्रेट पर प्रदर्शन किया।
कार्यकर्ताओं ने कलेक्ट्रेट के मुख्य द्वार पर जमकर नारेबाजी की। प्रदर्शन को देखते हुए कलेक्ट्रेट पर भारी पुलिस बल तैनात किया गया। मुख्य द्वार के भीतर घुसने को आमादा कार्यकर्ता गेट पर चढ़ गए पुलिस से उलझ गए। बाद में एसडीएम ने पहुंचकर कार्यकर्ताओं से ज्ञापन लिया। पूर्व संसदीय सचिव ममता भूपेश ने कहा कि भाजपा सरकार ने तीन वर्षों में बिजली दरों में दो बार बढ़ोतरी कर जनता पर बोझ डाला है। लगभग 34 प्रतिशत बढ़ोतरी से किसान आमजन की कमर तोड़ दी है। प्रदेश कांग्रेस कमेटी के सचिव कमल मीणा ने कहा कि सरकार ने 15 लाख युवाओं को रोजगार देने का वादा किया, लेकिन चयनित अभ्यर्थी भी नियुक्ति के लिए आंदोलन कर रहे हैं। लोकसभा क्षेत्र अध्यक्ष सुरेंद्र सिंह गुर्जर ने कहा कि किसानों को वीसीआर भरने के नाम पर परेशान किया जा रहा है। प्रधान डी.सी. बैरवा नगर कांग्रेस अध्यक्ष कन्हैया लाल सैनी ने कहा कि एसबीसी वर्ग के चयनित युवा नियुक्ति के लिए आंदोलनरत हैं। इस वर्ग को तुरंत राहत दिलाई जानी चाहिए। युवक कांग्रेस प्रदेश सचिव चतरसिंह बासड़ा, एनएसयूआई अध्यक्ष विक्रम सिंह ने कहा कि किसानों को कर्ज माफ कर ओलावृष्टि अतिवृष्टि के मुआवजे शीघ्र वितरित कराएं साथ ही निर्बाध बिजली सप्लाई कर जनता को कटौती से राहत पहुंचाएं। जिला परिषद सदस्य कर्णसिंह, कप्तान सिंह गुर्जर ने कहा कि सरकार सकारात्मक रवैया नहीं अपनाती है, तो युवा कांग्रेस आगामी दिनों में धरने प्रदर्शन करेगी। प्रदर्शन के बाद कार्यकर्ताओं ने मुख्यमंत्री के नाम ज्ञापन एसडीएम को सौंपा।
नर्सेजआज करेंगे बैठक
दौसा|राजस्थानराज्य नर्सेज एसोसिएशन के पदाधिकारियों की बैठक शुक्रवार को हुई। बैठक में जिला नर्सेज एसोसिएशन के पदाधिकारियों ने 11 सूत्रीय मांग पत्र की क्रियान्विति की समीक्षा की। एसोसिएशन के जिलाध्यक्ष (शहर) नरेंद्र सिंह राठौड़ ने बताया कि 6 फरवरी को दिए गए आश्वासन, सहमति सूचीबद्ध मांगों को आवश्यक राज्यादेश प्रसारित करने की मांग की गई। उन्होंने बताया कि राज्यव्यापी नर्सेज चेतना यात्रा के कार्यक्रम के तहत प्रदेशाध्यक्ष राजेंद्र राना के 4 मार्च को दौसा आगमन पर नर्सेज को बैठक में भाग लेने का आव्हान किया गया।
नर्स ग्रेड प्रथम महेंद्र कुमार मीणा ने जिले के नर्सेज को 4 मार्च को चेतना सभा में भाग लेने का आव्हान किया।
hin_Deva hin_Deva npi_Deva hin_Deva hin_Deva hin_Deva hin_Deva awa_Deva